Nō reira, ko tēnei pire hei tūāpapa mō te āpōpōtanga o tēnei whare wānanga o tātou, kia hangaia he whare hōu, kia hangaia i tētahi tirohanga hōu mō ngā uri whakatupu e hāere ake nei. Koinā te pai o tēnei pire, koinā te pai ō tēnei pire. Kia tau ai te puehu, ka taea te kaiwhakairo te patu i te puru, ka taka mai, ka whaohia, ka taka mai, ka whaohia he huarahi hōu mō tēnei kaupapa, he huarahi hōu mō tēnei whare wānanga ō tātou. 